**Astana Qazaqstan Team** (UCI-tallikoodi AST) on kazakstanilaisen Astana-yritysryhmän sponsoroima maantiepyöräilyn ammattilaistalli, joka osallistuu UCIn ProTour -sarjaan. Talli on tunnettu aiemmin nimillä *Liberty Seguros-Würth Team*, *Würth Team*, *Astana-Würth Team*, *Astana Team* ja *Astana - Premier Tech*. Tallin pääsponsorina toimi aiemmin Liberty Seguros, joka vetäytyi toukokuussa 2006 kun kävi ilmi, että tallin urheilupäällikkö Manolo Saizin epäiltiin sotkeutuneen doping-skandaaliin. Heinäkuun 3. saakka saksalainen Würth toimi yrityksen sponsorina. Kuitenkin vuoden 2006 Ranskan ympäriajon jälkeen, johon talli ei osallistunut, Würth päätti lopettaa tallin sponsoroinnin toistaiseksi. 

Tallin kapteenin Aleksandr Vinokurovin annettua positiivisen dopingnäytteen vuoden 2007 Ranskan ympäriajon 13. etapin jälkeen tehdyssä testissä, tallia pyydettiin vetäytymään kilpailusta välittömästi ja talli noudatti pyyntöä. Vinokurovin B-näytekin oli positiivinen, jonka jälkeen Astana irtisanoi hänet. Elokuussa 2007 myös tallin toinen kazakstanilaistähti Andrei Kašetškin jäi kiinni dopingista. 

Johan Bruyneel tuli Astanan tallipäälliköksi kaudelle 2008, ja toi aiemmin johtamastaan Discovery Channel -joukkueesta mukanaan useita huippupyöräilijöitä, kuten Alberto Contadorin. Astana ei saanut osallistua Ranskan ympäriajoon 2008, mutta Contador voitti sekä Italian että Espanjan ympäriajon. Seuraavalla kaudella Lance Armstrong teki paluun ammattilaiseksi edustaen kazakstanilaistallia. Contador voitti Ranskan ympäriajon, mutta hänen henkilökohtaiset välinsä kolmanneksi sijoittuneen Armstrongin kanssa eivät olleet hyvät. Kaudeksi 2010 Armstrong perusti uuden tallin, Team RadioShackin, johon siirtyi myös tallipäällikkö Bryuneel ja useita Astanan ajajia. Aleksandr Vinokurov teki puolestaan paluun kazakstanilaistalliin kilpailukieltonsa jälkeen Espanjan ympäriajossa 2009. Seuraavana vuonna Contador voitti Ranskan ympäriajon, mutta lähti tallista kauden jälkeen.

Historia
--------

### ONCE

Tallin historia liittyy espanjalaiseen pyöräilytalliin ONCE, jota sponsoroi Espanjan sokeiden yhdistyksen lotto. Tallin manageri *Manolo Saiz*, joka oli tuolloin yksi harvoista tallipäälliköistä, jotka eivät itse olleet olleet ammattilaisajajia, toi pyöräilyyn uusia käytäntöjä. Hän toi muun muassa ammattimaisemman johtamistavan, valmennuksen tiukemman seurannan, varusteiden valintaan ja harjoitteluun liittyviä muutoksia. Saiz tunnettiin vahvana persoonana ja hänen temppunsa ovat osa pyöräilykulttuuria. Vuoden 2003 Espanjan ympäriajossa hänen ei sallittu osallistua kilpailijoita seuraavaan kulkueeseen, koska hän oli aiemmin loukannut suullisesti erästä moottoripyöräkuvaajaa. Hänen kommenttinsa päätyivät suoraan tv-lähetykseen.

ONCE-talli muistetaan parhaiten tallissa 1990-luvulla ajaneista ranskalaisesta Laurent Jalabertista sekä sveitsiläisestä Alex Züllestä, jotka hallitsivat kevään klassikkokilpailuja, kuten Pariisi-Nizza, La Flèche Wallonne, Sveitsissä ajettavaa Tour de Romandie -kilpailua sekä Espanjan ympäriajoa. Talli oli aktiivinen myös Ranskan ympäriajossa, jossa Jalabert voitti useita osuuksia ja talli hallitsi joukkueaika-ajoa. Aika-ajoon erikoistuneen Abraham Olanon liityttyä talliin se pystyi kilpailemaan vahvasti pyöräilyn suurissa ympäriajoissa.

Sveitsiläinen pyöräilijä Steve Morabito johtaa tallikaveri Julien Mazetia Herald Sun Tourilla 2007
ONCE'n sponsorisopimus oli niin onnistunut, että se sai 100 prosentin tunnettuvuuden Espanjassa. Käytännössä jokainen espanjalainen tiesi mikä ONCE oli ja mitä se valmisti. Kauden 2003 lopussa ONCE päätti lopettaa sponsoroinnin ja Saiz löysi uudeksi sponsoriksi Liberty Seguroksen, joka halusi lisätä tuotemerkkinsä tunnettuutta Espanjassa. Useimmat ajajat mukaan lukien nouseva tähti Isidro Nozal ja veteraani Igor González de Galdeano jatkoivat tallissa sponsorin vaihtumisesta huolimatta. Myös aiemmin US Postal -tallissa ajanut Roberto Heras siirtyi talliin.

### Liberty Seguros

Kauden 2005 talli aloitti voittamalla Australiassa ajettavan Tour Down Under -kilpailun. Tämä oli erityisesti nuorten ajajien Alberto Contadorin ja Luis León Sánchezin ansiota. Ranskan ympäriajoon liittyen tallin menestykselle oli asetettu odotuksia erityisesti kolminkertaisen Espanjan ympäriajon voittajan Roberto Herasin ja Joseba Belokin harteille. Kaikesta huolimatta talli ei ole kuitenkaan pystynyt kunnolla haastamaan muita Ranskan ympäriajoon osallistuneita. Vuoden 2005 Ranskan ympäriajossa tallissa ajanut Marcos Antonio Serrano voitti Mende'en päättyneen etapin.

Talli ilmoitti, että kazakstanilainen pyöräilytähti Aleksandr Vinokurov liittyy talliin kausiksi 2006–2008. Vinokurov asetti tavoitteekseen sijoittua kärkisijoille Ranskan ympäriajossa. Myös kahden muun kazakstanilaisen ajajan Andrei Kašetškinin ja Sergei Jakovlevin ilmoitettiin liittyvän talliin. 

25. marraskuuta 2005 Roberto Heras erotettiin tallista Espanjan ympäriajossa annetun positiivisen dopingtestin seurauksena. Heras oli voittanut kilpailun, mutta testit osoittivat hänen käyttäneen veritankkauksessa käytettävää EPO-hormonia. Heras menetti voiton ja sai kahden vuoden kilpailukiellon.

### Sponsorimuutokset ja kausi 2006

23. toukokuuta 2006 Saiz pidätettiin Espanjassa julkitulleeseen ns. Operaatio Puerto -veridopingskandaaliin liittyen. Liberty Seguros reagoi tapahtumiin ja päätti lopettaa tallin sponsoroinnin 25. toukokuuta 2006. He lupautuivat rahoittamaan tulevat velvoitteensa.

2. kesäkuuta 2006 talli ilmoitti uuden sponsorin nimeksi Astanan, joka on nimetty Kazakstanin pääkaupungin mukaan. Sopimus on tehty Astana-yritysryhmän kanssa, johon kuuluu viisi kazakstanilaista yritystä. Sopimus kestää vähintään kolme vuotta ja siinä on jatkomahdollisuus kolmelle vuodelle. Talli tunnettiin tässä vaiheessa nimellä Astana-Würth.

30. kesäkuuta 2006 Astana-Würth suljettiin vuoden 2006 Ranskan ympäriajosta, koska viiden sen ajajan epäiltiin sotkeutuneen Operaatio Puerto -dopingskandaaliin. Tallille jäi ainoastaan neljä ajajaa. Ranskan ympäriajoon osallistuakseen joukkueessa on oltava vähintään kuusi ajajaa ja näin ollen talli ei voinut osallistua kilpailuun. Tämän seurauksena Würth päätti välittömästi lopettaa tallin sponsoroinnin alkaen 3. heinäkuuta 2006.

26. heinäkuuta 2006 Espanjan viranomaiset vapauttivat tallin viisi ajajaa epäilyistä ja talli jatkoi kilpailemistaan Saksan ympäriajossa elokuussa 2006, jossa Assan Bazayev voitti kilpailun ensimmäisen etapin.

Astana ja kilpailut
-------------------

Le Monde ilmoitti 13. elokuuta 2007, että Astana-talli ei voi järjestäjien mukaan osallistua Espanjan ympäriajoon vuonna 2007. Syynä on tallissa Ranskan ympäriajon aikana paljastuneet doping-tapaukset.. Ranskan ympäriajon järjestäjä ASO (Amaury Sport Organisation) ilmoitti 13. helmikuuta 2008, ettei Astana saa osallistua vuoden 2008 Ranskan ympäriajoon, eikä mihinkään muuhunkaan ASO:n järjestämään kilpailuun

Joukkueen kokoonpano
--------------------

### 2024

Lähde: UCI

| Joukkueen kokoonpano |
| --- |
| Ajaja | Syntymäaika | Maa | Edellinen joukkue |
| Davide Ballerini | 21. syyskuuta 1994 | ITA Italia | Soudal Quick-Step (2023) |
| Samuele Battistella | 14. marraskuuta 1998 | ITA Italia | NTT Pro Cycling (2020) |
| Cees Bol | 27. heinäkuuta 1995 | NED Alankomaat | Team DSM (2022) |
| Gleb Brussenskiy | 18. huhtikuuta 2000 | KAZ Kazakstan | Vino-Astana Motors (2020) |
| Mark Cavendish | 21. toukokuuta 1985 | GBR Yhdistynyt kuningaskunta | Quick-Step Alpha Vinyl (2022) |
| Anthon Charmig | 25. maaliskuuta 1998 | DEN Tanska | Uno-X Pro Cycling Team (2023) |
| Igor Chzhan | 2. lokakuuta 1999 | KAZ Kazakstan | Almaty Cycling Team (2022) |
| Yevgeniy Fedorov | 16. helmikuuta 2000 | KAZ Kazakstan | Vino-Astana Motors (2020) |
| Lorenzo Fortunato | 9. toukokuuta 1996 | ITA Italia | Eolo-Kometa (2023) |
| Gianmarco Garofoli | 6. lokakuuta 2002 | ITA Italia | Astana Qazaqstan Development Team (2022) |
| Michele Gazzoli | 4. maaliskuuta 1999 | ITA Italia | Astana Qazaqstan Development Team (2023) |
| Yevgeniy Gidich | 19. toukokuuta 1996 | KAZ Kazakstan | Vino-Astana Motors (2017) |
| Dmitriy Gruzdev | 13. maaliskuuta 1986 | KAZ Kazakstan | Ulan (2008) |
| Max Kanter | 22. lokakuuta 1997 | GER Saksa | Movistar Team (2023) |
| Anton Kuzmin | 20. marraskuuta 1996 | KAZ Kazakstan | Almaty Astana Motors (2023) |
| Aleksei Lutsenko | 7. syyskuuta 1992 | KAZ Kazakstan | Astana Continental (2012) |
| Harold Martín López | 3. joulukuuta 2000 | ECU Ecuador | Astana Qazaqstan Development Team (2023) |
| Daniil Marukhin | 13. helmikuuta 1999 | KAZ Kazakstan | Vino SKO Team (2023) |
| Henok Mulubrhan | 11. marraskuuta 1999 | ERI Eritrea | Green Project-Bardiani CSF-Faizanè (2023) |
| Michael Mørkøv | 30. huhtikuuta 1985 | DEN Tanska | Soudal Quick-Step (2023) |
| Vadim Pronskiy | 4. kesäkuuta 1998 | KAZ Kazakstan | Vino-Astana Motors (2019) |
| Christian Scaroni | 16. lokakuuta 1997 | ITA Italia | Gazprom-RusVelo (2022) |
| Ide Schelling | 6. helmikuuta 1998 | NED Alankomaat | Bora-Hansgrohe (2023) |
| Rüdiger Selig | 19. helmikuuta 1989 | GER Saksa | Lotto Dstny (2023) |
| Gleb Syrica | 14. huhtikuuta 2000 | RUS Venäjä | Lokosphinx (2022) |
| Harold Tejada | 27. huhtikuuta 1997 | COL Kolumbia | Medellín (2019) |
| Santiago Umba | 20. marraskuuta 2002 | COL Kolumbia | GW Shimano-Sidermec (2023) |
| Simone Velasco | 2. joulukuuta 1995 | ITA Italia | Gazprom-RusVelo (2021) |
| Nicolas Vinokourov | 7. heinäkuuta 2002 | KAZ Kazakstan | Astana Qazaqstan Development Team (2023) |
|  |
| Lähde: UCI |

Lähteet
-------

1. ↑  Espanjan ympäriajon kolmonen jäi kiinni veridopingista MTV3 8.8.2007 Viitattu 13.2.2008
2. ↑  Alberto Contador to leave Astana at end of this season *bbc.co.uk*.  28.7.2010. Viitattu 10.1.2011. (englanniksi)
3. ↑  Contador paljasti mielipiteensä Armstrongista *yle.fi*.  27.7.2009. Viitattu 10.1.2011. [vanhentunut linkki]
4. 1 2  Tour de France champion Contador quits Astana team *cnn.com*.  28.7.2010. Viitattu 10.1.2011. (englanniksi)
5. 1 2  Leipheimer signs with RadioShack for two years *cyclingnews.com*.  1.9.2009. Viitattu 10.1.2011. (englanniksi)
6. ↑  Le Monde 14. 08. 2007
7. ↑  Astana-talli suljettiin Tour de Francesta MTV3 13.2.2008
8. ↑  ASTANA QAZAQSTAN TEAM UCI. Viitattu 2.1.2024. (englanniksi)

Aiheesta muualla
----------------

* Tallin viralliset kotisivut (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
UCI WorldTeams – UCI World Tour joukkueet (2023) |
| --- |
|  |
| Joukkueet (2023) | 
* AG2R Citroën Team
* Alpecin–Deceuninck
* Arkéa–Samsic
* Astana Qazaqstan Team
* Bora–Hansgrohe
* Cofidis
* EF Education–EasyPost
* Groupama–FDJ
* Ineos Grenadiers
* Intermarché–Circus–Wanty
* Movistar Team
* Soudal–Quick-Step
* Team Bahrain Victorious
* Team Jayco–AlUla
* Team DSM–Firmenich
* Team Jumbo–Visma
* Lidl–Trek
* UAE Team Emirates

 |
|  |
| Sarjat | 
* UCI World Tour
	+ 2024
* UCI ProSeries (2024)
* UCI Africa Tour
* UCI America Tour
* UCI Asia Tour
* UCI Europe Tour
* UCI Oceania Tour

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Astana Team